Kombinácia liekov na kašeľ
Dobrý deň,môžem kombinovať   lieky,3 mesačne bábätko tussin,fenistil kvapky a hedelix?
Dobrý deň.
Ďakujeme za Vašu otázku.
Hedelix podporuje vykašliavanie skvapaľneného hlienu. Kombináciou s liekom Tussin vzniká riziko nahromadenia hlienov a následny vznik bronchospazmu v dôsledku tlmenia reflexu kašla antitusikom. Z tohto dôvodu je potrebné dodržiavať medzi uvedenými liekmi dostatočný časový rozostup. Liek Hedelix je vhodné podávať v priebehu dňa a Tussin večer, aspoň 4 hodiny od posledného podania lieku Hedelix.
Pri súčasnom užívaní liekov Tussin a Fenistil dochádza zvýšenému riziku tlmivé účinku na centrálny nervový systém. Uvedená kombinácia je vhodná iba na základe odporúčania lekára, alebo príležitostne, ak by účinok Tussinu nebol dostačujúci a kašeľ by napriek jeho podaniu dieťa prebudil. Ak je potrebná liečba alergie, vhodnejšie je jeho užívanie v priebehu dňa.
Prajem pekný zvyšok dňa.
S pozdravom
Mgr. Barbora Bičanovská